b'\n_START_ARTICLE_\nIngrid Luterkort\n_START_PARAGRAPH_\nCarola Ingrid Margareta Segerstedt Luterkort, o.s. Eklundh (28. kes\xc3\xa4kuuta 1910 Lund \xe2\x80\x93 3. elokuuta 2011) oli ruotsalainen n\xc3\xa4yttelij\xc3\xa4. _NEWLINE_Luterkort opiskeli Dramatenin n\xc3\xa4yttelij\xc3\xa4koulussa, jossa h\xc3\xa4nen opiskelutovereitaan olivat muiden muassa Ingrid Bergman, Gunnar Bj\xc3\xb6rnstrand, Irma Christenson ja Signe Hasso. H\xc3\xa4n teki n\xc3\xa4yttelij\xc3\xa4ndebyyttins\xc3\xa4 Tukholman Kuninkaallisessa draamateatterissa vuonna 1933. _NEWLINE_Luterkortin ura jatkui 1930-luvulta aina 2000-luvulle saakka; h\xc3\xa4nen elokuviensa joukkoon lukeutuvat Hallatunturin lapset (1945) ja Luokkakokous (2002)._NEWLINE_Luterkort oli vuosina 1935\xe2\x80\x931952 naimisissa Einar Luterkortin ja vuosina 1952\xe2\x80\x931986 Bengt Segerstedtin kanssa. H\xc3\xa4n vietti 90-vuotisp\xc3\xa4iv\xc3\xa4\xc3\xa4ns\xc3\xa4 vuonna 2000, ja h\xc3\xa4nelt\xc3\xa4 on ilmestynyt teatterihistoriaa k\xc3\xa4sittelev\xc3\xa4 kirja Om igen, herr Molander! (1998). Luterkort kuoli 101-vuotiaana hein\xc3\xa4kuussa 2011.'